Louis Émile Edmond Duranty
Louis Émile Edmond Duranty var en af foregangsmændene for den franske litterære realisme. Han var en beundrer af sin samtidige Champfleury og udgav sammen med to venner i reaktion mod romantikken tidsskriftet Réalisme (1856-1857).
Hans roman Le Malheur d'Henriette Gérard gjorde ham kendt som forfatter og kan stadig tåle at sammenlignes med nogle af Zolas romaner, men forfatterskabet holdt ikke. Duranty havde mere held som journalist og kunstkritiker. Han etablerede desuden i 1861 marionetteatret i Tuileriehaven, som han også ledede.